Maze Runner The Scorch Trials Review
Maze Runner The Scorch Trials adalah filem aksi sains fiksyen arahan pengarah Wes Ball dan berdasarkan dari novel popular berjudul The Scorch Trials hasil nukilan James Dasher. Novel The Scorch Trial adalah novel kedua dalam trilogi novel The Maze Runner. Filem ini adalah sekuel kepada filem pertama  The Maze Runner yang diterbitkan pada tahun 2014 arahan dari pengarah yang sama Maze Runner The Scorch Trials ini dibintangi oleh pelakon asal iaitu Dylan O’Brien, Thomas Brodie-Sangster, Ki Hong Lee, Kaya Scodelario, dan Patricia Clarkson dan turut dibantu dengan beberapa pelakon baru seperti Rosa Salazar, Jacob Lofland, Aidan Gillen, Giancarlo Esposito, Barry Pepper, and Lili Taylor. Bagi yang tidak pernah menonton filem pertama, anda digalakkan untuk menontonnya terlebih dahulu sebelum menonton sekuel filem ini kerana anda mungkin tidak akan faham perjalanan dan plot cerita ini melainkan anda pernah menonton filem pertama. Plot filem ini sebenarnya agak celaru dan mengelirukan, malah bagi yang pernah menonton filem pertama seperti kami, kami rasakan sedikit keliru dengan perjalanan cerita ini. Jika hendak dibandingkan dengan filem pertama, kami rasa filem terdahulu lebih baik dari ini. Mujur aksi thriller yang ditampilkan dapat menutup kelemahan filem ini Filem sekuel Maze Runner ini mengisahkan Thomas (Dylan O’Brien) dan rakan-rakan Gladers menghadapi cabaran bagi mencari petunjuk mengenai organisasi misteri dan sangat terkenal dengan nama WCKD. Perjalanan dan penggembaraan mereka membawa kumpulan ke Scorch iaitu sebuah tempat dimana landskapnya sepi namun penuh dengan cabaran-cabaran yang tidak dapat dibayangkan. Mereka bekerjasama dengan pejuang-pejuang hak asasi yang lain, pasukan Gladers berusaha untuk merampas kuasa yang jauh lebih hebat daripada mereka iaitu WCKD dan pada masa yang sama cuba untuk mendedahkan rancangan yang akan mengejutkan untuk mereka semua. Gaya lakonan boleh dikatakan memuaskan walaupun para pelakonya berusia muda, dari segi audio dan visual juga memuaskan dan tidak menyakitkan mata dan telinga. Jadi kepada mereka yang ingin menonton filem ini, pastikan anda menonton filem pertama terdahulu bagi mengelakkan kekeliruan. Rating: PG13
Genre: Aksi / Pengembaraan
Pengarah: Wes Ball
Penulis: James Dashner, T.S. Nowlin
Pelakon: Dylan O’Brien, Thomas Brodie-Sangster, Ki Hong Lee, Kaya Scodelario, dan Patricia Clarkson
Edaran: 20th Century Fox